Na začetku korejske vojne je bil Mustang glavni lovec Združenih narodov, dokler te vloge niso prevzeli reaktivni lovci prve generacije, zlasti F-86 Sabre. Po tem so Mustange uporabljali zlasti kot lovske bombnike. Kljub reaktivnim letalom je Mustang pri nekaterih letalstvih ostal v uporabi do vse zgodnjih 1980-ih let. Po zaključku 2. svetovne in korejske vojne so veliko letal predelali za civilno rabo, zlasti za hitrostne letalske tekme. Pozneje pa so jih vedno bolj obnavljali nazaj v veteranska letala za nastope na letalskih mitingih "(Warbirds"). Veliko neletečih primerkov pa je po letalskih muzejih širom po svetu.